Tillögur að aukinni þátttöku fatlaðs fólks í listum og menningu
Auðlesin samantekt

Stjórnarráð Íslands
Menningar-, nýsköpunar- og háskóla·ráðuneytið











Miðstöð um auðlesið mál gerði þessa samantekt.
[image: ]

Inngangur
Um skýrsluna
Þetta er auðlesin samantekt af skýrslu um þátttöku fatlaðs fólks í listum og menningu.
Menningar-, nýsköpunar- og háskóla·ráðuneytið lét skrifa skýrsluna.
Í þessari samantekt verður Menningar-, nýsköpunar- og háskóla·ráðuneytið kallað: Ráðuneytið.

5 manns voru í hópnum sem skrifaði skýrsluna:
· Ráðuneytið valdi Kolbrúnu Dögg Kristjánsdóttur.
Kolbrún stýrði hópnum.
· Þroskahjálp valdi Margréti M. Norðdahl.
· ÖBÍ valdi Kjartan Þór Ingason.
· List án landamæra valdi Ólaf Snævar Aðalsteinsson.
· Bandalag íslenskra listamanna valdi Helgu Rakel Rafnsdóttur.

Fólkið í hópnum þekkir fötlun vel.
Fólkið í hópnum þekkir líka listir og menningu vel.

Hópurinn hittist í hverri viku. 
Hópurinn safnaði upplýsingum.
Hópurinn sendi menningarstofnunum spurningalista.
	Menningarstofnanir eru til dæmis:
· leikhús
· listasöfn
· tónleika·staðir
· bókasöfn.
Hópurinn talaði við marga sem þekkja málið.
Hópurinn skoðaði mest stöðuna á höfuðborgar·svæðinu.


Skýrslan skiptist í 2 hluta.
Fyrri hlutinn er um hvernig aðgengi fatlaðs fólks er að listum og menningu í dag.
Í seinni hlutanum eru hugmyndir um hvernig er hægt að gera aðgengið betra.

Listir og mannréttindi
Fatlað fólk á rétt á að taka þátt í menningu og listum.
Listir og menning eru mannréttindi.
Listir og menning eru ekki bara þjónusta.


16 af hverjum 100 Íslendingum eru fatlaðir.
Fatlað fólk fær ekki sömu mannréttindi og annað fólk.

Listir og menning eru mjög mikilvægar fyrir samfélagið.
Listir og menning:
· eru hluti af hver við erum
· styrkja lýðræðið
· styrkja samfélagið
· búa til peninga.

Allir eiga að vera með.
Þess vegna þarf að hugsa um margt á sama tíma.
Til dæmis:
· fötlun
· jafnrétti kynjanna
· fólk frá öðrum löndum
· hinsegin fólk.
Hinsegin fólk er til dæmis:
· samkyn·hneigt fólk
· trans fólk.


Fyrri hluti – Aðgengi í dag
Aðgengi að listum og menningu
Aðgengi þýðir tvennt:
1. Að komast inn í hús.
2. Að fá upplýsingar og að skilja.
Aðgengi að upplýsingum
Fólk fer oft fyrst á vefsíður.
Þess vegna er mikilvægt að vefsíður séu með góðar upplýsingar.
Til dæmis um aðgengi.
Vefsíður þurfa líka að vera aðgengilegar.

Hvernig er aðgengi að upplýsingum í dag?
Stundum er erfitt að finna upplýsingar.
Til dæmis á vefsíðu Listasafns Íslands.
Aðrar menningarstofnanir gera betur.
Til dæmis Listasafn Reykjavíkur.



Aðgengi að húsum
Ný hús eiga að hafa gott aðgengi.
Til dæmis með:
· römpum
· lyftum
· stórum dyrum.
Dæmi um hús með gott aðgengi eru:
· Harpa
· Hof
· Borgar·leikhúsið.

Hvernig er aðgengi að húsum í dag?
Margar menningarstofnanir eru í gömlum húsum.
Þá er aðgengi ekki eins gott.
Oft eiga ríki og sveitarfélög húsin.
Ríki og sveitarfélög eiga að laga húsin.
Þá verður aðgengi betra.

Listasafn Íslands:
Aðgengi er gott í aðalhúsinu.
Það vantar samt bílastæði fyrir fatlað fólk.
Aðgengi í Safnahúsinu er slæmt.
Þess vegna lokaði Listasafn Íslands 3 herbergjum í Safnahúsinu.

Þjóð·leikhúsið:
Aðgengi er betra núna.
Í Þjóð·leikhúsinu er ný lyfta.
Dyrnar í Þjóð·leikhúsinu eru of mjóar fyrir suma fatlaða listamenn.
Þjóð·leikhúsið ætlar að laga ýmislegt.
Þá verður aðgengi betra.


Aðgengi að sýningum
Fatlað fólk á að hafa sama aðgengi að listum og menningu og aðrir.
Þess vegna þurfa menningarstofnanir að veita sérstaka þjónustu.
Þjónustan á að vera fyrir fatlað fólk.
Þjónustan á að henta fötluðu fólki.
Þjónustan getur til dæmis verið:
· táknmáls·túlkun
· að texta sýningar
· auðlesið mál
· sjónlýsing
· skynvænar sýningar.
Skynvænt þýðir: það er lítið áreiti.
Til dæmis: 
· lág tónlist
· þægilegt ljós.

Hvernig er aðgengi að sýningum í dag?
Margar stofnanir gera ýmislegt fyrir fatlað fólk.
Oftast ræður ófatlað fólk samt hvað er sýnt.



Þjóð·leikhúsið
· táknmáls·túlkun
· skynvænar sýningar
· ætlar að bjóða upp á sjónlýsingu.

Borgar·leikhúsið:
· táknmáls·túlkun
· skynvænar sýningar
· heimsóknir fyrir sýningar
· skoðunarferðir fyrir blinda og sjónskerta.

Listasafn Reykjavíkur:
· róleg rými
· pláss til að setjast niður
· upplýsingar um áreiti
· skynvænar sýningar
· leiðsögn fyrir blinda og sjónskerta
· leiðsögn á táknmáli.

Íslenski dansflokkurinn:
· skynvæn sýning á Jóladraumum.

Sinfóníu·hljómsveit Íslands:
· skynvænir tónleikar.
Þá má tala á tónleikunum.
Þá má líka fara inn og út.

RÚV:
· auðskildar fréttir
· fréttir á táknmáli
· textað efni
· íþróttamót fatlaðra.
Fatlað fólk lýsir mótunum.



Peningar
Menningarstofnanir þurfa peninga til að laga aðgengi.
Menningarstofnanir þurfa oftast að borga sjálfar.

Menningarstofnanirnar eiga ekki nóg af peningum.
Þess vegna er aðgengi ekki nógu gott.
ÖBÍ gefur stundum peninga til að laga aðgengi.


Aðgengi til að búa til list
Fatlað fólk á að hafa sama aðgengi að listum og menningu og aðrir.
Fatlað fólk á að fá sömu tækifæri og aðrir til að:
· búa til list
· sýna listina sína
· vinna við list.

Fatlað fólk hefur ekki sömu tækifæri og aðrir.

Stefnur hjá menningarstofnunum
Allar menningarstofnanir eru með stefnu.
Stefna er hvernig maður vill hafa hlutina.
Stefnurnar eru mismunandi.
Sumar stefnur tala um aðgengi.
Aðrar stefnur tala um tækifæri fatlaðs fólks.

Hvernig eru reglur hjá menningarstofnunum í dag?

RÚV er með sérstaka stefnu um aðgengi.
Aðrar menningarstofnanir eru ekki með sérstaka stefnu um aðgengi.
Sumar menningarstofnanir tala um jöfn tækifæri.
Til dæmis Borgar·leikhúsið.
Vinna
Fáir fatlaðir vinna hjá menningarstofnunum.
Stundum er fatlað fólk ráðið í ákveðin verkefni.
Stundum sjást fatlaðir listamenn.
Það er sérstaklega í leikhúsi.
Það þarf að gera meira til að fatlað fólk sjáist.
Fatlað fólk er eðlilegur hluti af samfélaginu.


Styrkir
Flestir listamenn vinna sjálfstætt.
Það þýðir að listamenn þurfa að fá styrki.
Til dæmis listamanna·laun.
Það er erfitt fyrir fatlað fólk að fá styrki.

Það eru til dæmis ekki sérstakar reglur um að allir séu með.
Til dæmis að fatlað fólk eigi líka að fá styrki.

Oft þarf að vera með próf úr lista·háskóla til að sækja um.
Það er vandamál fyrir fatlað fólk.
Fatlað fólk kemst ekki alltaf í háskóla.

Það getur verið flókið að sækja um styrki.
Það er erfitt fyrir fólk með ósýnilega fötlun.
Það er líka erfitt fyrir fólk með þroskahömlun.



Listahátíðir sem gera vel
3 hátíðir hafa gert vel í að hafa alla með:

List án landamæra
List án landamæra er listahátíð fyrir fatlað fólk.
List án landamæra byrjaði árið 2003.
Á List án landamæra vinna fatlaðir og ófatlaðir saman.

Listahátíð í Reykjavík
Listahátíð í Reykjavík er með sérstaka stefnu um aðgengi.
Listahátíð í Reykjavík er líka með sérstakan starfsmann.
Þessi starfsmaður passar upp á aðgengi fyrir fatlað fólk.
Fatlað fólk hefur sýnt á Listahátíð í Reykjavík.


Reykjavík Dance Festival
Reykjavík Dance Festival er danshátíð.
Reykjavík Dance Festival hefur sýnt mörg dansverk eftir fatlað fólk.
Reykjavík Dance Festival hefur haldið námskeið fyrir fatlað fólk.
Reykjavík Dance Festival var með málþing um inngildingu árið 2024.


Aðgengi að listnámi
Það er erfitt að komast í listnám.
Það er sérstaklega erfitt í háskóla.
Þetta er stórt vandamál fyrir fatlað fólk.
Þess vegna fær fatlað fólk ekki sömu tækifæri í listum.

Hvernig er aðgengi að listnámi í dag?
Lista·háskóli Íslands.
1. Stefna Lista·háskóla Íslands segir:
Lista·háskóli Íslands á að vera fyrir alla.
2. Aðgengi að húsum Lista·háskóla Íslands er ekki nógu gott. Lista·háskóli Íslands ætlar að bæta aðgengi að húsunum.
3. Það er erfitt fyrir fatlað fólk að læra í Lista·háskóla Íslands.
Lista·háskóli Íslands.
Fatlað fólk hefur ekki sama aðgengi að menntun og aðrir.
Þess vegna á að breyta hvernig fólk kemst í Lista·háskóla Íslands.
Lista·háskóli Íslands ætlar að skoða meira en bara menntun.
Til dæmis reynslu af listum.
Lista·háskóli Íslands er að búa til nýtt nám.
Nýja námið er fyrir fatlað fólk.
4. Opinn lista·háskóli er fyrir almenning.
Þar getur fatlað fólk fengið menntun í listum.
5. Vandamálin eru mörg:
· Fáir fatlaðir nemendur hafa klárað nám í Lista·háskóla Íslands.
· Fólk með þroskahömlun hefur ekki komist inn í Lista·háskóla Íslands.
· Starfsfólk Lista·háskóla Íslands veit oft lítið um fötlun.
Lista·háskóli Íslands ætlar að fræða starfsfólk um fötlun.
6. Það vantar peninga til að hjálpa nemendum.



Seinni hluti – Tillögur frá hópnum
Á að bæta aðgengi fatlaðs fólks að listum og menningu?
Þá á alltaf að tala við fatlað fólk.
Þá á líka alltaf að tala við samtök fatlaðs fólks.

Hvernig er hægt að bæta aðgengi?
Þetta eru tillögur hópsins:

1. Menningarstofnanir eiga að hafa alla með
Menningarstofnar eiga að búa til stefnu um aðgengi.
Fatlað fólk á að vera með í að búa til stefnur um aðgengi.
3 af hverjum 100 krónum eiga að fara í að bæta aðgengi.
Menningarstofnanir eiga alltaf að hugsa um aðgengi.
2. Nýr sjóður
Hópurinn leggur til að búinn verði til nýr sjóður.
Sjóðurinn á að styrkja fatlað listafólk.
Sjóðurinn á líka að bæta aðgengi.
Fólkið sem ákveður hver fær styrk á flest að vera fatlað.
3. Allir eiga að vera með í menningarsjóðum.
Ríkið er með nokkra menningarsjóði.
Ríkið á að passa að fatlað fólk fái líka styrki.
4. Aðgengi að listnámi
Allir eiga að komast í listnám í öllum skólum.
Þegar fólk sækir um á skólinn að skoða hvað fólk getur.
Skólinn á ekki bara að skoða hvaða skóla fólk hefur farið í.
5. Aðgengi úti á landi
Það á að skoða hvernig aðgengi er úti á landi.
Svo á að gera aðgerðar·áætlun.
Aðgerðar·áætlunin segir hvað á að gera til að bæta aðgengi úti á landi.
6. Fólk sem er mismunað 
Það á að skrifa nýja skýrslu.
Skýrslan á að fjalla um fólk sem er mismunað.
Í skýrslunni á að skoða hvernig fólki er mismunað.
Í skýrslunni á líka að skoða hvernig þetta fólk hefur það.
Svo á að gera aðgerðar·áætlun.
Aðgerðar·áætlunin segir hvað á að gera til að stoppa mismunun.
7. Fjölmiðlar
RÚV á að gera meira til að sýna fatlað fólk.
RÚV á að hafa sjónlýsingu á öllu íslensku efni.
Vilja fjölmiðlar fá styrk?
Þá verða fjölmiðlar að gera aðgengilegt efni.

